DIHOSKAN OLEH DAVID ATTENBOROUGH
Antara haiwan paling mengagumkan yang pernah wujud,
dan yang paling terkenal, tentulah dinosaur.
Tyrannosaurus rex.
Haiwan yang dapat mencetuskan imaginasi kita.
Ia haiwan jenis apa?
Bagaimana rupanya? Bagaimana ia hidup?
Kini, kajian saintifik menjawab semua persoalan itu.
Bukan tentang T. rex saja,
malah spesies lain yang turut hidup bersamanya.
Teknologi pengimejan terkini membolehkan kami mencipta semula haiwan ini.
Bumi, 66 juta tahun lalu.
Langit dipenuhi dinosaur berterbangan.
Dalam laut, reptilia gergasi mengawasi dasar.
Di darat pula, setiap jenis dinosaur
bergelut untuk meneruskan hidup.
Kini, kita tahu banyak perkara tentang dunia yang dikuasai dinosaur.
Inilah kisah tentangnya.
Gurun
Ini barat Amerika Selatan
dan antara tempat paling tandus di planet prasejarah ini.
Tak banyak haiwan datang ke sini,
tapi ia menjadi pilihan bagi perhimpunan paling luar biasa di Bumi.
Dreadnoughtus.
Titanosaur. Sepanjang 25.91 meter dan seberat 36 tan metrik.
Semua ini titanosaur jantan,
dan ia telah berjalan jauh dari hutan tempat ia mencari makanan.
Ia datang ke sini atas satu sebab saja: merebut peluang untuk mengawan.
Sekumpulan titanosaur betina mengkritik ketibaan si jantan,
sambil menilai kekuatan dan kesesuaiannya.
Leher titanosaur yang besar
ditampung oleh rangka yang amat ringan dan mengandungi udara.
Tulang lehernya yang berongga bersambung dengan beberapa "belos"
yang mengecutkan pundi udara gular yang unik.
Si jantan dengan peragaan paling hebat dapat menarik lebih banyak betina.
Dinosaur yang diselaputi debu putih ini
merupakan titanosaur jantan dominan selama dua minggu ini.
Beratnya hampir 45 tan metrik.
Setakat ini, peragaannya
menakutkan semua pencabar.
Tapi, pendatang baharu ini…
tidak gentar.
Mengangkat badan sebesar itu amat memenatkan.
Ia perlu bertahan.
Pergaduhan semakin memuncak, dan setiap pencabar saling cuba mencederakan,
menikam kaki lawan dengan kuku setajam belati
dan melapah kulit menggunakan gigi.
Penghujungnya…
tumbukan yang menumbangkan.
Kekuasaan pendatang lama ini pun berakhir.
Pemenang muda mengambil giliran sebagai jantan dominan.
Buat sesetengah daripadanya, kekalahan boleh membawa maut.
Walaupun sesetengah haiwan dapat sesuaikan diri hidup di gurun,
kebiasaannya, kelangsungan hidupnya tidak menentu.
Terutamanya di Asia,
kerana apabila kemuncak musim panas,
suhu boleh mencecah melebihi 60 darjah Celsius…
dan air tersejat sekelip mata.
Di sini juga terdapat reptilia yang kelihatan ganas.
Tapi panjang biawak kecil ini cuma beberapa inci saja.
Amat mencabar mencari makanan di sini.
Bangkai besar ini berbaloi juga.
Bangkai sauropod.
Ganjaran besar buat kebanyakan haiwan.
Tapi anehnya, tiada yang mendekati.
Tarbosaurus…
versi T. rex di gurun.
Inilah yang membuatkan yang lain takut.
Tapi bagi biawak ini, peluang tak boleh dilepaskan.
Lalat bukan setakat tertarik dengan bangkai…
tapi turut tertarik dengan tarbosaur tidur yang memakan bangkai itu.
Ia perlu berani.
Velociraptor.
Ia perlu berhati-hati.
Sebab Velociraptor selalu memburu bersama-sama.
Tarbosaur berlalu pergi.
Kini, pterosaur boleh mendarat…
dan menikmati ganjaran ini.
Tapi bagi biawak kecil ini, peluangnya sudah hilang.
Haiwan perlu pantas mengambil peluang untuk hidup di gurun,
dan sebahagian dinosaur dapat melakukannya dengan amat berkesan.
Mononykus pakar hidup di gurun.
Sama seperti haiwan gurun lain,
ia perlu memantau kawasan yang luas jika mahu dapatkan makanan mencukupi.
Kaki ayamnya dapat memastikan badannya kekal sejuk.
Bulu pada badannya melindunginya daripada cahaya matahari,
dan memberikannya deria yang amat tajam.
Ia membentuk cakera muka yang membantunya mengesan bunyi perlahan.
Pendengaran berarah yang hipersensitif sebegini
membawanya ke dahan berongga dan ganjaran di dalamnya.
Kini, ia menggunakan senjata yang membuatkan pemburu ini mendapat namanya.
Mononykus, satu kuku gergasi.
Itulah yang diperlukan untuk memecahkan sarang anai-anai.
Ia juga mempunyai satu lagi peralatan istimewa.
Lidah fleksibel, dua kali ganda lebih panjang daripada kepalanya.
Anai-anai ialah sumber protein yang menguntungkan
tapi amat menjengkelkan.
Haiwan pakar seperti Mononykus boleh hidup dalam persekitaran gurun gersang.
Tapi keadaan sebegini jarang berkekalan.
Kadangkala,
angin gunung yang lebih sejuk bertiup, dan bergabung dengan udara panas.
Ribut gurun menurunkan hujan yang dinantikan.
Mungkin ia tak pernah tengok gurun dibasahi seperti ini.
Landskap berubah dengan cara tak dijangka.
Benih yang selama ini tidak bercambah, mula tumbuh.
Ia mengubah tanah gersang ini dalam masa beberapa hari.
Memandangkan banyak tumbuhan, sumber makanan pun bertambah,
jika tahu mencarinya.
Enantiornithines, sejenis burung purba.
Tapi mungkin terlalu besar untuk ditangkap.
Agak sukar mahu sesuaikan diri dalam suasana berbeza dan asing.
Aduhai!
Akhirnya, ia dapat sesuatu.
Tapi cabaran baharu ini cuma sementara.
Di gurun, ada satu perkara yang pasti:
Haba panas dan tanah tandus akan segera kembali.
Bunga-bunga pun akan mati.
Bukan cahaya matahari terik saja
yang membuatkan gurun sukar didiami.
Angin pun menyukarkan keadaan.
Di Asia Tengah, angin bertiup kencang,
dan tanah menjadi bertambah kering dan memusnahkan tumbuhan.
Dinosaur besar sentiasa bergerak
untuk cuba bertahan dalam keadaan genting ini.
Dinosaur berparuh ini digelar Barsboldia.
Ia pakar dalam melakukan perjalanan jarak jauh
dan boleh bertahan tanpa air buat masa yang lama.
Tapi kadangkala, sumber air amat banyak.
Apabila hujan turun,
air meresap dan mengalir ke bawah tanah di merata kawasan.
Sehinggalah di beberapa tempat istimewa, air muncul ke permukaan
dan menghasilkan wahah.
Sumber air terbuka menarik pelbagai jenis haiwan gurun dari jauh.
Ada haiwan yang lebih kecil daripada yang lain.
Titanosaur Mongolia.
Ia amat besar.
Seberat lebih 64 tan metrik,
ia antara haiwan terbesar yang wujud di Bumi.
Tempat ini amat berbahaya buat Mononykus kecil mencari air.
Walaupun ada banyak haiwan,
jika miliki leher terpanjang di Bumi, ia tak perlu tunggu giliran.
Perhimpunan sebegini menarik perhatian.
Seekor tarbosaur.
Tapi seperti yang lain, pemburu ini datang hanya untuk minum.
Memandangkan banyak hidupan datang minum setiap masa,
air pun cepat habis.
Haiwan-haiwan beredar
dan sekali lagi, keadaan gersang dan tandus kembali.
Selama lebih berjuta tahun, air mengubah gurun
menjadi landskap yang menakjubkan…
seperti di Afrika Utara.
Ngarai ini menawarkan peluang istimewa buat pelawat.
Dengan sayap sepanjang lima meter, Barbaridactylus, sejenis pterosaur,
dapat menggunakan terma dengan mudah…
dan terbang jauh,
walaupun ia memiliki balung besar.
Setiap tahun, jantan dan betina berterbangan ke tempat istimewa ini
dalam bilangan yang banyak.
Tiada pemangsa darat di puncak penara terpencil ini,
jadi, tempat ini selamat untuk ia mendarat.
Pterosaur jantan besar memilih kawasan untuk peragaan
sementara haiwan jantan tanpa pasangan berterbangan di langit.
Pemilik kawasan memberi amaran kepada mana-mana pencabar.
Amaran yang kadangkala perlu diberi secara keras.
Tapi, saiz besar tidak menjamin kejayaan.
Ada beberapa pterosaur jantan yang tidak mempunyai balung besar.
Ia si jantan licik yang kelihatan seperti betina
dan maksudnya, kehadirannya takkan disedari.
Taktik yang amat bahaya…
sebab pterosaur jantan besar sering memantau.
Ia pun membuat peragaan.
Si licik telah dikesan.
Malah…
ia menarik perhatian pterosaur jantan besar itu.
Tapi si licik pura-pura menjadi si betina yang tak berminat…
dan menolak pterosaur jantan itu.
Kini, ia menyambung misinya…
dan mula bertindak.
Berjaya.
Walaupun pterosaur jantan besar nampak lebih menarik,
si betina mahu melahirkan anak yang paling sihat
dengan mengawan bersama sebanyak mungkin pasangan…
tidak kira jika ia cantik atau licik.
Bukan haiwan luar biasa dan aneh saja
yang mendiami gurun planet prasejarah.
Terdapat landskap yang pelik dan mengagumkan juga.
Contohnya seperti di Amerika Selatan.
Rupanya seperti salji,
tapi sebenarnya gumuk besar ini terdiri daripada gipsum, bukan pasir.
Gipsum ialah mineral putih halus yang mudah larut ke dalam air.
Ia cuma wujud dalam bentuk pepejal di kawasan paling kering di Bumi.
Gumuk ini amat gersang, dan tak banyak haiwan mendiami kawasan ini.
Namun, sesetengah dinosaur dapat hidup di sini.
Secernosaurus, sejenis hadrosaur kecil.
Walaupun ia boleh hidup tanpa makanan mengenyangkan,
kira-kira setiap dekad, kawasan ini akan jadi terlalu tandus
sehingga semua tumbuhan layu dan mati.
Ia perlu menjaga anaknya dan ini mungkin generasi terakhirnya.
Tapi sesetengah hadrosaur yang lebih tua dan berpengalaman
mungkin masih ingat tempat lain yang ada sumber makanan dan air.
Jika mahu hidup, ia tahu ia tak boleh tinggalkan gurun
tapi perlu teruskan perjalanan merentasi gumuk yang panas terik.
Landskap gurun sentiasa berubah kerana angin kencang dan pasir yang ditiup.
Keadaan itu menyukarkan perjalanannya.
Kawanan hadrosaur ini lebih suka berjalan pada waktu malam.
Bukan saja lebih sejuk,
waktu malam turut menunjukkan peta yang membolehkannya memandu arah
merentasi gurun yang gersang dan berubah ini.
Peta di langit.
Sama seperti haiwan lain yang berhijrah,
hadrosaur dapat mengenal pasti bintang dan buruj.
Menjelang siang, cahaya matahari terik masih memancar.
Walaupun ada tempat berteduh, ini mungkin penamat buat sesetengah hadrosaur.
Tapi ada benda lain yang boleh membantunya.
Bunyi deruan ombak kuat yang menghempas garis pesisir di kejauhan
dapat didengari merentasi gumuk ini.
Bunyinya amat perlahan dan kebanyakan haiwan tidak mendengarnya.
Tapi hadrosaur dengar, dan dapat mencari jalan menuju ke pantai.
Tapi ada satu lagi halangan yang perlu dilepasi di gurun ini.
Gumuk pantai yang besar menghalang laluannya.
Pasir yang cerun dan jerlus menghabiskan tenaganya dalam setiap langkah.
Ia sampai ke destinasi.
Ganjaran pertamanya ialah menjilat titisan air yang tersejat pada kulitnya
daripada kabus yang terbentuk kerana pertembungan gumuk dan laut.
Kabus ini juga menyuburkan lagi syurga pantai ini.
Buat masa ini, sumber makanan cukup buat kawanan ini,
tapi sebaik habis, ia perlu teruskan perjalanan…
dan sekali lagi perlu berdepan ujian kehidupan
di gurun planet prasejarah ini.
Akan datang dalam Prehistoric Planet,
satu daripada dinosaur paling aneh yang pernah wujud.
Dinosaur aneh berparuh sedang makan di paya pedalaman.
Air tawar mengalir dari sumbernya ke laut,
lalu membentuk kehidupan haiwan yang menikmatinya.
Bagi melihat sains di sebalik kisah ini,
layari laman web Prehistoric Planet sekarang.
Terjemahan sari kata oleh Hamizah